./data/phi0914/phi001/phi0914.phi001.perseus-lat2.xml
Titus Livius (Livy)
Claudius Pulcher consul contra auspicia profectus iussit mergi							pullos, qui cibari nolebant; infeliciter adversus Carthaginienses classe							pugnavit et revocatus a senatu iussusque dictatorem dicere, Claudium							Gliciam dixit, sortis ultimae hominem, qui coactus abdicare se							magistratu postea ludos praetextatus spectavit  A  Atilius Calatinus							primus dictator extra Italiam exercitum duxit  commutatio captivorum cum							Poenis facta est  coloniae deductae sunt Fregenae, in agro Sallentino							Brundisium  lustrum a censoribus conditum est  censa sunt civium capita							C_C_X_L_I_ CCXII  Claudia, soror P  Claudi, qui contemptis auspiciis							male pugnaverat, a ludis revertens cum turba premeretur, dixit “utinam							frater meus viveret et iterum classem duceret ”							ob eam causam multa ei dicta est  duo praetores tunc primum creati sunt 							Caecilius Metellus pontifex maximus A  Postumium consulem, quoniam idem							et flamen Martialis erat, cum is ad bellum gerendum proficisci vellet,							in urbe tenuit nec passus est a sacris recedere  rebus adversus Poenos a							pluribus ducibus prospere gestis summam victoriae C  Lutatius consul							victa ad Aegates insulas classe Poenorum imposuit  petentibus							Carthaginiensibus pax data est  cum templum Vestae arderet, Caecilius							Metellus pontifex maximus ex incendio sacra rapuit  duae tribus adiectae							sunt, Velina et Quirina